Document ID: 31989L0344

ΟΔΗΓΙΑ ΤΟΥ ΣΥΜΒΟΥΛΙΟΥ της 3ης Μαΐου 1989 για την ένατη τροποποίηση της οδηγίας 73/241/ΕΟΚ περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας που προορίζονται για ανθρώπινη διατροφή ( 89/344/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,
την πρόταση της Επιτροπής,
Σε συνεργασία με το Ευρωπαϊκό Κοινοβούλιο^(1 ),
ιΕχοντας υπόψη τη γνώμη της Οικονομικής και Κοινωνικής Επιτροπής^(2 ),
Εκτιμώντας :
ότι με την πράξη προσχώρησης της Ισπανίας και της Πορτογαλίας έχει επιτραπεί στην Ισπανία να διατίθενται στο εμπόριο, στην εσωτερική της αγορά, μέχρι τις 31 Δεκεμβρίου 1987, με την ονομασία σοκολάτες, προϊόντα του τύπου "familiar a la taza" και "a la taza"
ότι η οδηγία 73/241/ΕΟΚ του Συμβουλίου^(3 ), όπως τροποποιήθηκε τελευταία από την πράξη προσχώρησης, δεν όρισε στο παράρτημα Ι τις σοκολάτες αυτού του τύπου που καταναλώνονται ύστερα από βράσιμο και περιέχουν άλευρα ή/και άμυλα
ότι η κατάσταση αυτή ενδέχεται να οδηγήσει στην απαγόρευση της πώλησης αυτού του προϊόντος και ότι κάτι τέτοιο δεν είναι επιθυμητό ότι θα πρέπει, συνεπώς, να τροποποιηθεί η οδηγία 73/241/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Στο άρθρο 14 παράγραφος 2 της οδηγίας 73/241/ΕΟΚ προστίθεται το ακόλουθο κείμενο :
"ζ ) ^δυνάμει των οποίων εγκρίνεται η διάθεση στο εμπόριο, με την ονομασία "chocolate familiar a la taza" και "chocolate a la taza", σοκολατών μη οριζομένων στο παράρτημα Ι, στις οποίες έχουν προστεθεί άλευρα αμύλου και οι οποίες προορίζονται για κατανάλωση μαζί με γάλα ύστερα από βράσιμο ."
Άρθρο 2
Από την 1η Ιανουαρίου 1988, τα κράτη μέλη τροποποιούν, αν χρειάζεται, τη νομοθεσία τους για να συμμορφωθούν προς την παρούσα οδηγία . Ενημερώνουν αμέσως σχετικά την Επιτροπή .
Άρθρο 3
Η παρούσα οδηγία απευθύνεται στα κράτη μέλη .
Βρυξέλλες, 3 Μαΐου 1989 .

Labels: 0
3
17
15